Raseinių Šaltinio progimnazijos

veiklos plano 2024 metams

7 priedas

**RASEINIŲ ŠALTINIO PROGIMNAZIJOS**

**BIBLIOTEKOS VEIKLOS PLANAS 2024 M.**

**I SKYRIUS**

**BENDROSIOS NUOSTATOS**

Rengiant Raseinių Šaltinio progimnazijos bibliotekos 2024 metų veiklos planą, remtasi Raseinių Šaltinio progimnazijos 2024-2026 m. strateginio plano tikslais ir uždaviniais, Raseinių Šaltinio progimnazijos veiklos planu 2024 m., Lietuvos Respublikos bibliotekų įstatymu, Pavyzdinėmis naudojimosi biblioteka taisyklėmis, patvirtintomis Lietuvos Respublikos kultūros ministro 2010 m. rugpjūčio 20 d. įsakymu Nr. ĮV-442 „Dėl pavyzdinių naudojimosi biblioteka taisyklių patvirtinimo“, Bibliotekų fondo apsaugos nuostatais, patvirtintais Lietuvos Respublikos kultūros ministro 2010 m. spalio 6 d. įsakymu Nr. ĮV-499 „Dėl bibliotekų fondo apsaugos nuostatų patvirtinimo“.

**II SKYRIUS**

**TIKSLAI IR UŽDAVINIAI**

1. **Tikslas. Užtikrinti kompetencijomis grįstą atnaujinto ugdymo turinio įgyvendinimą**

1.1. Sukurti sąlygas kiekvienam mokiniui pagal jo gebėjimus įgyti aukštesnius pasiekimus, suteikiant tvarius žinių pagrindus

1. **Tikslas. Kurti bebarjeres ugdymo sąlygas kiekvienam bendruomenės nariui**

2.1. Įgyvendinti Tūkstantmečio mokyklų programą

**III SKYRIUS**

**VEIKLOS TURINYS**

1. **Tikslas. Užtikrinti kompetencijomis grįstą atnaujinto ugdymo turinio įgyvendinimą**

|  |
| --- |
| **1.1. Uždavinys. Sukurti sąlygas kiekvienam mokiniui pagal jo gebėjimus įgyti aukštesnius pasiekimus, suteikiant tvarius žinių pagrindus** |
| **Eil.****Nr.** | **Priemonės pavadinimas** | **Data** | **Vykdytojai** | **Reikalingos lėšos (Eur)** | **Laukiami rezultatai** |
| **1** | **2** | **3** | **4** | **5** | **6** |
| 1. | Vadovėlių fondo atnaujinimas | 2024 metai | V. Gricienė | MK lėšos | Su metodinių grupių pirmininkais bus aptartas vadovėlių įsigijimo poreikis. Vadovėlių įsigijimo poreikis bus patenkintas 90%  |
| 2. | Apklausa-tyrimas:* kokių knygų bibliotekoje trūksta 1-4 kl. mokiniams?
* kokių knygų bibliotekoje trūksta 5-8 kl. mokiniams?
 | 2024 metai | V. Gricienė | - | Apklausoje-tyrime dalyvaus 85% 1-8 klasių mokinių ir mokytojų, bus išsiaiškinta, kokių knygų trūksta bibliotekoje |
| 3. | Grožinės literatūros knygų atnaujinimas pagal mokinių ugdymo(si) poreikius | 2024 metai | V. Gricienė | MK lėšos | Praturtės mokyklos bibliotekos grožinės literatūros fondas, pagal galimybes bus atsižvelgta į skaitytojų poreikius |
| 4. | Konkursas ,,Kiek perskaičiau, tiek paaugau“ | 2024 metai | V. Gricienė | - | 1-4 kl. mokiniai, dalyvaudami konkurse ,,Kiek perskaičiau, tiek paaugau“, sudarys galimybes padidinti bibliotekos skaitytojų gretas. Iš kiekvienos klasės bus išrinkti 1-2 daugiausiai mokyklos bibliotekoje skaitantys mokiniai |
| **1** | **2** | **3** | **4** | **5** | **6** |
| 5. | Akcija ,,Bibliotekų knygų Kalėdos“ | 2024 metai | V. Gricienė | - | Kiekviena klasė padovanos bent po vieną knygą progimnazijos bibliotekai |
| 6. | Suburti 5 kl. mokinių skaitytojų klubą | Sausio-gruodžio mėn.  | V. Gricienė | - | Kas antrą mėnesį vyks 5 kl. mokinių skaitytojų klubo veiklos. Vertinant mokinių veiklą bus bendradarbiaujama su lietuvių kalbos ir literatūros mokytojomis. Suburtas 5 kl. mokinių skaitytojų klubas pradės veiklą. Mokiniai ugdysis kultūrinę, pažintinę kompetencijas |
| 7. | Filmų peržiūros, aptarimai | Sausio-gruodžio mėn. | V. Gricienė | - | Kartu su 5-8 kl. mokiniais bus peržiūrėti ir aptarti pasirinkti 2-3 filmai apie paauglystės amžiaus tarpsniui aktualias temas. Mokiniai tobulins socialinę, emocinę, sveikos gyvensenos, komunikavimo kompetencijas |
| 8. | Parodos-informaciniai pranešimai, skirti kultūrinėms datoms paminėti (Laivės gynėjų diena, Lietuvos valstybės atkūrimo diena, Lietuvos Nepriklausomybės atkūrimo diena, Knygnešio diena, Tarptautinė vaikiškos knygos diena, Pasaulinė knygos diena, Tarptautinė kovos su triukšmu diena, Spaudos atgavimo ir knygos diena ir kt.) | 2024 metai | V. Gricienė |  | Parodų-informacinių pranešimų dalyviai ugdysis bendrąsias kompetencijas, geriau žinos Lietuvos istoriją, suvoks tėvynės nepriklausomybės, knygos, spaudos laisvės svarbą, ugdysis pilietiškumo jausmą. Parodas aplankys 55% progimnazijos 1-8 klasių mokinių |
| 9. | Literatūrinių skaitymų ciklas ,,Mokomės atidžiai skaityti“ | Vasario-gruodžio mėn. | V. Gricienė |  | Literatūrinių skaitymų ciklas 5-8 kl. mokiniams padės ugdytis teksto suvokimo įgūdžius. Bus bendradarbiaujama su lietuvių kalbos ir literatūros mokytojomis. Veiklą planuojama vykdyti kartą per mėn., susitarus su mokytojomis pagal atskirą grafiką per literatūros pamokas. Mokinių pasiekimai bus fiksuojami mokinių kaupiamuosiuose lietuvių kalbos ir literatūros įvertinimuose |
| **1** | **2** | **3** | **4** | **5** | **6** |
| 10. | Protmūšis ,,Ką žinau apie gimtąją kalbą..?“, skirtas gimtosios kalbos savaitei | Vasario - kovo mėn. | V. Gricienė | - | Protmūšyje ,,Ką žinau apie gimtąją kalbą..?“ dalyvaus 5-8 kl. mok., bus bendradarbiauta su lietuvių kalbos ir literatūros mokytojomis, protmūšio nugalėtojai (trys daugiausiai taškų surinkę mokiniai) gaus kaupiamojo balo įvertinimą |
| 11. | Protmūšis ,,Mano Lietuva“ (kūrybinis darbas ,,Linkėjimai Lietuvai“) | Vasario mėn. | V. Gricienė | - | 3 kl. mokinių protmūšyje ,,Mano Lietuva“, skirtame paminėti Lietuvos Nepriklausomynės atkūrimo dieną, dalyvaus 94% trečių klasių mokinių. Mokiniai, dalyvaudami protmūšyje, ugdysis pilietiškumo, darbo grupėje kompetencijas, susipažins su lietuvių liaudies pasaka ,,Eglė žalčių karalienė“, tobulins skaitymo įgūdžius (tikimasi, kad kiekvienoje klasėje atsiras 1-2 mokiniai, kurie perskaitys visą pasaką). Rašydami linkėjimą Lietuvai, atskleis savo kūrybiškumą (kiekviena klasė kūrybiškai sukurs linkėjimus Lietuvai) |
| 12. | Kūrybinių darbų parodos ,,Mano Lietuva“, skirtos Lietuvos valstybės atkūrimo, Lietuvos Nepriklausomybės atkūrimo šventėms paminėti | Vasario – kovo mėn. | V. Gricienė | - | Bibliotekoje bus eksponuojama bent po 4-5 kiekvienos 1-4 klasės kūrybinius darbus. Kurdami mokiniai ugdysis pilietiškumo, kūrybiškumo kompetencijas |
| 13. | Labdaros ir paramos fondo ,,Švieskime vaikus“ konkursas ,,Vaikų Velykėlės“  | Balandžio mėn. | V. Gricienė | - | 86% pradinių klasių mokinių dalyvaus konkurso veikloje, atlikdami konkurso veiklas, mokiniai ugdysis kūrybiškumo gebėjimus, susipažins su senosiomis Šv. Velykų tradicijomis, ugdysis tautišką mąstyseną, bendrumo jausmą. Veikla bus vykdoma kartu su dorinio ugdymo (tikybos) mokytoja |
| **1** | **2** | **3** | **4** | **5** | **6** |
| 14. | Prano Mašioto pasakų skaitymai, aptarimai  | Balandžio – gegužės mėn. | V. Gricienė | - | Kas antrą savaitę priešmokyklinės ugdymo grupės mokiniai dalyvaus P. Mašioto pasakų skaityme (pasakas skaitys bibliotekininkė ir kviestinis svečias). Išklausę pasaką, mokysis pasakyti, apie ką ji buvo, išvardinti ir trumpai apibūdinti veikėjus, pasakyti pasakos moralą, savo nuomonę |
| 15. | Knygų tvarkymo akcija ,,Prikelkime knygas naujam gyvenimui“ | Birželio mėn. | V. Gricienė | - | 5-8 kl. mokiniai suklijuos 15% bibliotekoje esančių knygų bei vadovėlių. Dalyvaudami akcijoje, mokiniai atliks socialinę-pilietinę veiklą |
| 16. | Literatūrinė popietė ,,Mano pirmoji vaikystės knyga“ | Rugsėjo mėn. | V. Gricienė | - | Kviestiniai svečiai, progimnazijos bendruomenės nariai pirmokams pristatys savo vaikystės perskaitytas pirmąsias knygas, vyks diskusija apie skaitymo naudą, pirmų klasių mokiniai bus skatinami kuo daugiau skaityti, o dar nemokantys skaityti bus raginami kuo greičiau išmokti  |
| 17. | Edukacinės veiklos, skirtos Šiaurės šalių literatūros savaitei (viktorina, skaitymai ,,Auštant“; suaugusių skaitymai ,,Sutemų valanda“) | Lapkričio mėn. | V. Gricienė | - | Viktorinoje, skaitymuose dalyvaus 94% ketvirtų klasių mokinių. Dalyviai susipažins su šiaurės šalių rašytojų kūryba, tobulins garsinio skaitymo įgūdžius. Tikimasi, kad suaugusiųjų skaitymuose dalyvaus apie 8-10 dalyvių. Edukacinių veiklų dalyviai susipažins su šiaurės šalių literatūros savitumu |

1. **Tikslas. Kurti bebarjeres ugdymo sąlygas kiekvienam bendruomenės nariui**

|  |
| --- |
| **2.1. Uždavinys. Įgyvendinti Tūkstantmečio mokyklų programą** |
| **Eil. Nr.** | **Priemonės pavadinimas** | **Data** | **Vykdytojai** | **Reikalingos lėšos (Eur)** | **Laukiami rezultatai** |
| **1** | **2** | **3** | **4** | **5** | **6** |
| 1. |  Edukacinių užsiėmimų ciklas ,,Kaip dailininkai kuria knygas?“  | Balandžio-birželio mėn. | V. Gricienė | TŪM programos lėšos | Edukacijose bus pristatytos įvairios knygų kūrimo technikos. Veiklos dalyviai įgis praktinių įgūdžių, reikalingų savarankiškai kurti. Edukacinių užsiėmimų ciklą ,,Kaip dailininkai kuria knygas?“ planuojama organizuoti 5-6 kl. mok. (balandžio-birželio mėn., 2-3 edukacines veiklas). Bus organizuojamos edukacinių veiklų parodos |

PASTABA. 2024 m. bibliotekos veikla gali būti koreguojama